AaB's debutant ved håndbold-VM er klar til at tage ansvar. Han glæder sig til kampene i Sverige og håber på et personligt gennembrud på landsholdet.

- For mig er det her mere end bare at opleve stemningen, som man jo også glæder sig til som debutant. Det er ikke nok for mig. Jeg vil sætte mit præg på slutrunden og være en vigtig del af holdet, siger Mads Christiansen til sporten.tv2.dk. Han ser frem til en del spilletid, og forventer især tid i forsvaret. - Jeg synes, det er realistisk at have en stor rolle som debutant. Jeg har allerede fået meget spilletid. Jeg håber især på at blive en vigtig brik i det defensive arbejde, forklarer Mads Christiansen.